A 2019-es FIA Formula–3 bajnokság a legelső szezonja volt a szériának. A bajnokság 16 versenyes volt, melyet 8 versenyhétvége alatt bonyolítottak le kizárólag Európában. Az idény május 11-én kezdődött a Circuit de Barcelona-Catalunya aszfaltcsíkon és szeptember 29-én ért véget az oroszországi Szochi Autodrom pályán. Ez volt a debütálása az új Dallara F3 2019 kasztninak, de a motorcsomag továbbra is változatlan maradt, mint a GP3-as időszakban. A két nyitófutamot orosz Robert Svarcman és az indiai Jehan Daruvala nyerte. Végül a szezonzárón, hazai közönség előtt Robert Svarcman biztosította be az egyéni világbajnoki címet, míg a Prema Racing harmadik versenyzője, Marcus Armstrong az összetett 2., míg Jehan Daruvala az összetett rangsor 3. helyén zárt.